***Pathologic*** (russisk: *Мор (Утопия)*) er et overlevelses- og rollevideospill som ble gitt ut i 2005 av Buka Entertainment til Windows. Det ble utviklet av Ice-Pick Lodge. Spillet ble oversatt til engelsk i 2006 av G2 Games. En oppdatert versjon kalt ***Pathologic Classic HD*** ble utviklet av General Arcade og gitt ut av Gambitious Digital Entertainment i 2015. En oppfølger til spillet, *Pathologic 2*, kom ut i 2019.

Spillet har tre ulike hovedfigurer en kan spille, som må overleve at byen de er i har blitt rammet av en dødelig sykdom. Hver av figurene ender opp med hovedmålet å enten helbrede, forhindre, eller ellers gjøre slutt på sykdommen, og det gis oppdrag av diverse andre spillfigurer til spillfiguren i løpet av spillet, men det er ikke noe krav å faktisk fullføre disse. Det eneste faktiske målet en har i løpet av spillet for å kunne fortsette er å overleve de tolv dagene spillet varer.

Spillet
-------

Spillet har tre hovedfigurer en kan velge mellom, The Bachelor (Daniil Dankovsky), Haruspex (Artemy Burakh) og The Devotress, Klara (i 2015-versjonen: The Changeling, Clara). Man kan bare velge mellom de to første før en har spilt gjennom spillet med en av dem først. The Bachelor kommer utenfra byen og var opprinnelig på besøk i byen for å oppdage hovedan en kan bli udødelig, og siden han kommer utenfra, respekterer ikke byfolket han. Haruspex er sønnen til en respektert lege i byen, men har lenge vært borte på grunn av studier for å bli kirurg, og når han kommer tilbake er faren hans død, og andre i byen vil også at han skal dø. The Devotress er en mystisk figur som byfolket tror er en heks, men som faktisk kan helbrede sykdommen som rammer byen.

Handlingen, hvilke oppgaver man blir gitt og perspektivet varierer avhengig av hvem man velger, men de to andre hovedfigurene er fortsatt i spillverdenen og prøver å fullføre sine oppgaver hvis man ikke velger dem. Uavhengig av hvem man velger å spille som, så blir hovedmålet for hver av dem å finne kilden til en rar og dødelig sykdom som har rammet en liten by. Handlingem er i all hovedsak den samme uavhengig av hvem man velger, men vises fra ulike perspektiver som følge av det, hvilket gradvis avslører ny informasjon senere i spillet. En kan også møte de andre spillfigurene en kunne ha spilt som i løpet av spillet og se hvor godt de ligger an.

Hver figur har sitt eget mål som står skrevet i notatboken sin, men det eneste målet som en faktisk trenger å oppfylle er å overleve til slutten av hver dag av spillets tolv dager, ved å gjøre god bruk av ressursene en har og finner. I løpet av hver dag får en diverse oppgaver fra spillets NPC-er, men spillet fortsetter uavhengig om man fullfører de eller ei. Ved midnatt til hver dag mister man muligheten til å fullføre de oppdragene man ikke rakk. Det er et skille mellom hovedoppdrag, som det gis en av hver dag og som om en fullfører eller ei til avgjøre om en annen sentral figur i spillet kommer til å overleve eller ei; og sideoppdrag, som en kan inntjene penger og andre ressurser med. Å fullføre hovedoppdragene er viktig for å lære hva det er som faktisk foregår i spillet, etter som figurer som senere kommer til å fortelle en viktig informasjon kan dø eller ellers bli syke tidlig nok til at en ikke får vite noe.

Spilløkonomien følger hvordan tilbud og etterspørsel gjør livet i en fjern by som har blitt truffet av dødelig sykdom vanskelig. Alle distriktene og de store bygningene i byen er oppkalt eller kroppsdeler og biologi. Ved utekanten av byen ligger det et stort og umulig bygg som kalles for Polyhedron, som barna i byen bruker som et slags slott. Ved den andre siden av byen ligger et stort slakterhus, hvor byens kjøttindustri er sentrert, i tillegg til et gigantisk betongbygg som blant annet fungerer som byens gravplass.

Spillet kan avsluttes på fire måter. Hver hovedspillfigur har hver sin ending, men man kan også velge å få endingen til en av de andre hovedfigurene hvis en kan helbrede de spillfigurene de andre ikke klarte å holde friske på den siste dagen. Endingen til The Bachelor lar byen bli jevnet med jorden, for å redde det mirakuløse Polyhedron-bygget. Haruspex' ending lar Polyhedron-bygget bli ødelagt, hvilket lar han lage en kur til sykdommen, som så redder byen. The Devotress' ending redder både byen og Polyhedron-bygget, men lar heller noen av innbyggerne dø. Hvis man ikke klarer å holde alle spillfigurene man skal i live og friske, fortsetter sykdommen å ramme byen.

Utvikling
---------

*Pathologic* var det første spillet utviklet av det russiske spillstudioet Ice-Pick Lodge. Det ble annonsert av Buka Entertainment 30. mars 2004 at det skulle komme ut i siste fjerdel av samme året. Den originale russiske versjonen av spillet kom ut 9. juni 2005. En oversettelse til tysk ble gitt ut av Frogster Interactive Pictures 20. april 2006. Den engelske oversettelsen ble publisert av G2 Games 16. august 2006.

### Nyutgave

I november 2013 annonserte Ice-Pick Lodge at de ønsket å nylage spillet og skulle folkefinansiere denne nyversjonen. I juni 2014 ble bekreftet at nyversjonen skulle utvikles, og i september ble en innsamlingskampanje åpnet på Kickstarter, med mål om å samle inn 250 000 amerikanske dollar. Dette målet ble oppnådd i løpet av en uke, og med 333 127 dollar samlet inn fra 7 139 folk til slutt. I oktober 2015 annonserte Ice-Pick Lodge *Pathologic Classic HD*, og at det ble utviklet av General Arcade og skulle gis ut av Gambitious Digital Entertainment. Denne nyutgaven fikk forbedret grafikk, fikset noen problemer sammenlignet med originalversjonen, og hadde også blitt nyoversatt. Det kom til slutt ut 29. oktober 2015. I følge Metacritic fikk denne utgaven en gjennomsnittlig score på 76/100.

Mottagelse
----------

| Samling av flere omtaler |
| --- |
| Samler | Poengsum |
| GameRankings | 66% |
| Metacritic | 76/100 (HD) |
| Omtaler |
| Publikasjon | Poengsum |
| Eurogamer | 6/10 |
| *GamesTM* | 8/10 |
| *PC Gamer UK* | 52/100 |

I Russland ble spillet i hovedsak godt mottatt, med gode kritikker fra blant annet *Absolute Games*, *Mir Fantastiki* og *PC Igry*. *Igromania* derimot, ga bare 5/10 til originalversjonen, men nyversjonen fikk en nyanmeldelse som ga spillet 8,5/10 istedenfor. *PC Igry* kalte spillet for et av de beste i hele verden. *Lutsjsjije kompjuternyje igry* ga spillet prisen for årets spill i 2005.

Blant engelskspråklige medier var mottagelsen dårligere, som følge av en dårlig original oversettelse. Eurogamer lovpriste opplevelsen spillet ga, men kunne ikke anbefale det gitt hvor ødelagt spillet kunne være til tider, i tillegg til at oversettelsen ofte kunne være uforståelig. Rock, Paper, Shotgun kalte spillet for «det beste og viktigste spillet du aldri har spilt».

Referanser
----------

1. 1 2 3 4 5 6 7 8  «Pathologic – Hardcore Gaming 101» **(engelsk)**. Besøkt 6. oktober 2022.
2. ↑  Ravenscraft, Eric. «'Pathologic' Hits Different During a Real Pandemic». *Wired* **(engelsk)**. ISSN 1059-1028. Besøkt 6. oktober 2022.
3. 1 2 3 4 5  Smith, Quintin (10. april 2008). «Butchering Pathologic - Part 1: The Body». *Rock, Paper, Shotgun* **(engelsk)**. Besøkt 6. oktober 2022.
4. 1 2  «Pathologic Review». *The Gamer's Lounge* **(engelsk)**. Besøkt 6. oktober 2022.
5. 1 2  «Pathologic, by Ice-Pick Lodge». *Dragon Quill* **(engelsk)**. 5. juli 2015. Besøkt 6. oktober 2022.
6. 1 2  Mitchell, Jared (18. juli 2017). «A Body, Divided | Pathologic». *Heterotopias* **(engelsk)**. Besøkt 6. oktober 2022.
7. ↑  Smith, Quintin (3. februar 2009). «RPS Interviews Ice Pick Lodge». *Rock, Paper, Shotgun* **(engelsk)**. Besøkt 6. oktober 2022.
8. ↑  «Buka announces Pathologic». *GameSpot* **(engelsk)**. Besøkt 6. oktober 2022.
9. ↑  Castro, Juan (30. mars 2004). «Survival Horror Adventure Coming to PC». *IGN* **(engelsk)**. Besøkt 6. oktober 2022.
10. 1 2 3  «Дата выхода Мор. Утопия (Pathologic) на PC в России и во всем мире». *VGTimes* **(russisk)**. Besøkt 6. oktober 2022.
11. ↑  «Pathologic». *Unterhaltungssoftware Selbstkontrolle* **(tysk)**. Besøkt 6. oktober 2022.
12. ↑  Fischer, Tyler (14. mars 2017). «Standalone Pathologic Experience, The Marble Nest, is Now Available to Everyone for Free». *DualShockers* **(engelsk)**. Besøkt 6. oktober 2022.
13. ↑  «Ice Pick Lodge wants to remake Pathologic». *PCGamesN* **(engelsk)**. Besøkt 6. oktober 2022.
14. ↑  published, Phil Savage (24. juli 2014). «Pathologic remake confirmed, will launch on Kickstarter this September». *PC Gamer* **(engelsk)**. Besøkt 6. oktober 2022.
15. ↑  «Pathologic takes to Kickstarter for remake of cult classic». *VG247* **(engelsk)**. 5. september 2014. Besøkt 6. oktober 2022.
16. ↑  Holmes, Mike. «Pathologic passes Kickstarter goal». *Gamereactor UK* **(engelsk)**. Besøkt 6. oktober 2022.
17. ↑  «Pathologic (Мор.Утопия)». *Kickstarter* **(engelsk)**. Besøkt 6. oktober 2022.
18. 1 2  Andy Chalk published (7. oktober 2015). «Pathologic Classic HD is coming later this fall». *PC Gamer* **(engelsk)**. Besøkt 6. oktober 2022.
19. ↑  Walker, John (28. juli 2016). «Interview: Ice Pick Lodge On Pathologic HD And Preserving Madness». *Rock, Paper, Shotgun* **(engelsk)**. Besøkt 6. oktober 2022.
20. ↑  Andy Chalk published (29. oktober 2015). «Pathologic Classic HD launches with weirdest trailer ever». *PC Gamer* **(engelsk)**. Besøkt 6. oktober 2022.
21. 1 2  «Pathologic Classic HD». *Metacritic* **(engelsk)**. Besøkt 6. oktober 2022.
22. 1 2 3  «Pathologic for PC». *GameRankings*. Arkivert fra originalen 26. september 2019. Besøkt 6. oktober 2022.
23. 1 2  Walker, John (19. september 2011). «Pathologic». *Eurogamer*. Arkivert fra originalen 12. oktober 2019. Besøkt 6. oktober 2022.
24. ↑  Smith, Quintin (12. april 2008). «Butchering Pathologic - Part 3: The Soul». *Rock, Paper, Shotgun* **(engelsk)**. Besøkt 6. oktober 2022.
25. ↑  «Мор. Утопия (Pathologic) // Рецензия (обзор, review) на AG.ru». *web.archive.org*. 17. juni 2012. Archived from the original on 17. juni 2012. Besøkt 6. oktober 2022. CS1-vedlikehold: Uheldig URL (link)
26. ↑  «Рецензия на игру: Мор. Утопия (Мистика, ужасы, детектив) - МИР ФАНТАСТИКИ И ФЭНТЕЗИ». *web.archive.org*. 24. november 2011. Archived from the original on 24. november 2011. Besøkt 6. oktober 2022. CS1-vedlikehold: Uheldig URL (link)
27. 1 2  Azar, Ilja (2005). «Мор. Утопия (Жизнь во время чумы)». *PC Igry*. 6 **(russisk)**.
28. ↑  «Мор. Утопия». *www.igromania.ru* **(russisk)**. Besøkt 6. oktober 2022.
29. ↑  «Как в первый раз. Обзор «Мор. Утопия HD»». *www.igromania.ru* **(russisk)**. Besøkt 6. oktober 2022.
30. ↑  «Сайт журнала «Лучшие компьютерные игры»». *lki.ru*. Besøkt 6. oktober 2022.
31. ↑  «GameSetWatch COLUMN: "The Magic Resolution": I Love You Just The Way You Are». *web.archive.org*. 11. januar 2019. Arkivert fra originalen 11. januar 2019. Besøkt 6. oktober 2022.

Eksterne lenker
---------------

* (ru) Offisielt nettsted Rediger på Wikidata
* (en) *Pathologic* hos MobyGames Rediger på Wikidata

* (en) *Pathologic* på Metacritic Rediger på Wikidata

* (en) *Pathologic* på Internet Movie Database Rediger på Wikidata

* (en) *Pathologic* hos Giant Bomb Rediger på Wikidata

* (en) *Pathologic* hos Internet Game Database Rediger på Wikidata

* (en) *Pathologic* hos Internet Game Database Rediger på Wikidata

* (en) *Pathologic* hos GameSpot Rediger på Wikidata

* (en) *Pathologic* hos GameFAQs Rediger på Wikidata
* Pathologic is Genius, And Here's Why, av Hbomberguy, fra YouTube

Portal: Videospill